
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist Narva Kreenholmi Gümnaasiumi (multimeediaprojektor), Narva Pähklimäe Gümnaasiumi (soojusmootor) ja Narva Soldino Gümnaasiumi (multimeediaprojektor ja paljundusmasin) bilansist.

Vastavalt Sign AS 14.06.2012 tehnilise ekspertiisi aktile on Kreenholmi Gümnaasiumi bilansis olev multimeedia projektor füüsiliselt kulunud, seadme tehnilised parameetrid ei võimalda tagada kaasaegse tarkvara tööd, kulunud detailide asendamine nõuab suuri kulutusi, mis ei ole majanduslikult otstarbekas.

AS Ecomatic Narva osakonna 19.210.2012. a akti kohaselt on Pähklimäe Gümnaasiumi bilansis olev soojusmootor kasutuses alates 1994. A, selle kulum on 100%, remondi alla ei kuulu.
Vastavalt Argo Electronics OÜ 18.10.2012. a tehnilise seisukorra aktile on Soldino Gümnaasiumi bilansis olevate multimeediaprojektori ja paljundusmasina remont füüsilise kulumi tõttu ebaotstarbekas, samuti on raskusi neile sobivate kulumaterjalide leidmisega.
Küsimused olid arutusel Narva Linnavalitsuse linnavarakomisjoni 31.10.2012. a istungil (protokolli nr 13 punktid 6-8). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse linnavara kõlbmatuks tunnistamise ja mahakandmise kohta võtab vastu Narva Linnavalitsus.
3. Otsus

3.1 Tunnistada Narva Kreenholmi Gümnaasiumi kasutuses olev vara kõlbmatuks:

· multimeediaprojektor, inventari nr 155500-005-00, soetamisaeg 1999. a, bilansiline maksumus 3 035,80 eurot, kulum 100%.
3.2 Tunnistada Narva Pähklimäe Gümnaasiumi kasutuses olev vara kõlbmatuks:

· soojusmootor, inventari nr 155400-001-00, soetamisaeg 1994. a, bilansiline maksumus 6 014,92 eurot, kulum 100%.

3.3 Tunnistada Narva Soldino Gümnaasiumi kasutuses olev vara kõlbmatuks:

· Multimeediaprojektor 3M MP8610, inventari nr 155600-012-00, soetamisaeg 17.11.1999. a, bilansiline maksumus 3 035,80 eurot, kulum 100%;
· paljundusmasin Ricoh Articio 180, inventari nr 155600-006-00, soetamisaeg 17.04.2000. a, bilansiline maksumus 2 025,30 eurot, kulum 100%.
3.4 Kanda punktides 3.1-3.3 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

